བོད་ཀྱི་དུས་བབ།

སྤྱི་ནོར་༧གོང་ས་མཆོག་གིས་བོད་པའི་སྤྱི་ཚོགས་ནང་དམངས་གཙོའི་ལམ་སྲོལ་འཇགས་བཞེད་ཀྱི་བླ་ན་མེད་པའི་དགོངས་བཞེད་བཏོན་པ་གཞིར་བཟུང་། ༡༩༩༦ ལོའི་ཕྱི་ཟླ་ ༩ ཚེས་ ༡༣ ཉིན་བོད་ཀྱི་དུས་བབ་གསར་ཤོག་གསར་དུ་བཏོན་ཅིང་། དེའི་དབུ་འབྱེད་ཀྱང་བོད་མི་མང་སྤྱི་འཐུས་ཚོགས་གཙོ་ཟམ་གདོང་རིན་པོ་ཆེས་གནང་། བཙན་བྱོལ་ནང་རང་དབང་ལྡན་པའི་གསར་ཁང་བཙུགས་པ་བརྒྱུད། ང་ཚོས་སྤྱི་ཚོགས་ནང་དམངས་གཙོའི་སྤུས་ཚད་མཐོན་པོ་ཞིག་བསྐྲུན་པར་སློབ་སྦྱོང་དང་། ཉམས་གསོག སྦྱོང་བརྡར་བཅས་བྱེད་ཐུབ་ལ། བརྒྱུད་རིམ་འདིའི་ནང་དུ་ང་ཚོས་མ་འོངས་པར་དགེ་ཕན་ཆེ་བའི་ཉམས་མྱོང་ལེན་ཐུབ། བོད་མི་རིགས་ལ་དམངས་གཙོ་དགོས་ཤིང་། དམངས་གཙོ་ལ་གསར་འགོད་རང་དབང་དགོས། འོན་ཀྱང་། བོད་ཀྱི་སྤྱི་ཚོགས་ནང་དུ་དམངས་གཙོ་དང་གསར་འགོད་གཉིས་ཀ་ན་སོ་གཞོན་ལ། བཙན་བྱོལ་བའི་འཚོ་བའི་ངོ་བོའི་དབང་གིས་རང་དབང་གི་གསར་འགོད་ཀྱིས་ཐུན་མོང་མ་ཡིན་པའི་དཀའ་ངལ་དག་ལ་གདོང་ལེན་བྱེད་དགོས་ཆགས་ཡོད།ཧགུགགུགོགོགོགོུཡགོུཡགོ

༡༩༥༩ ལོའི་ཡར་སྔོན་དུ་བོད་ཀྱི་སྤྱི་ཚོགས་ནང་རང་སྐྱ་འཕེར་བའི་བོད་ཡིག་གི་གསར་ཤོག་གཅིག་ཀྱང་མེད། ད་ལྟའི་ཆར་ཡང་རང་དབང་ལྡན་པའི་གསར་ཤོག་ཡིན་མིན་ལ་མ་ལྟོས་པར། ང་ཚོའི་སྤྱི་ཚོགས་ནང་དུ་གསར་ཤོག་ཉུང་ཤོས་ཤིག་ལས་མེད། རང་དབང་ལྡན་པའི་གསར་ཤོག་གི་འགན་ཁུར་ནི་བཙན་བྱོལ་བོད་གཞུང་དང་མི་དམངས་བར་དམངས་གཙོའི་ཐད་ཉམས་མྱོང་གི་གོ་སྐབས་སྤྲོད་རྒྱུ་དེ་ཡིན། གསར་ཤོག་གིས་གནས་ཚུལ་ཡག་པོ་དང་སྡུག་པོ། བདེན་པ་དང་དངོས་ཡོད། སྐྱིད་པ་དང་མི་སྐྱིད་སྐད་ཆ་བཤད་ས་དང་ཐོས་སའི་གླེང་རྟེགས་ཀྱི་ཞབས་ཞུ་ཞུ་གིན་ཡོད། ད་བར་དུ་བོད་ལ་རང་ཉིད་ལ་དབང་བའི་བརྙན་འཕྲིན་བརྒྱུད་ལམ་དང་རླུང་འཕྲིན་ས་ཚིགས་སོགས་མེད་སྟབས། གསར་ཤོག་ནི་བོད་མི་ཚོར་སྐབས་ཐོག་གི་གནས་ཚུལ་དང་བསམ་ཚུལ་སྤྲོད་མཁན་གྱི་བརྒྱུད་ལམ་ཡག་ཤོས་ཤིག་ཡིན།

ད་ཆ་འཛམ་གླིང་འདིར་དྲ་རྒྱའི་གནས་འཕྲིན་གྱི་རིག་གནས་གསར་དུ་དར་སྤེལ་བྱུང་བ་དེས་མིའི་རིགས་ཀྱི་ལྟ་རྒྱ་དང་ཐོས་རྒྱ། བསམ་རྒྱ་བཅས་ལ་སྔར་མ་བྱུང་བའི་གོ་སྐབས་སྤྲད་ཡོད་ལ། བོད་མི་རིགས་ཀྱིས་ཀྱང་སྣང་ཚུལ་གསར་པ་འདི་ཉམས་སུ་མྱོང་མགོ་བརྩམས་ཡོད། གནས་སྟངས་འདིའི་འོག་བོད་ཀྱི་དུས་བབ་ཀྱིས་ཀྱང་གནས་འཕྲིན་དྲ་རྒྱ་གསར་བཟོ་བྱས་ཏེ། ལས་ཁུངས་འདིའི་ངོ་བོ་ཡང་གསར་ཤོག་གི་ལས་ཁུངས་ཙམ་མིན་པར། གསར་འགྱུར་དང་བརྡ་འཕྲིན་གྱི་ལས་ཁུངས་ཤིག་ཏུ་འཕེལ་ཡོད།

ང་ཚོའི་དམིགས་ཡུལ་གཙོ་བོ་དག་ནི།
༡། བཙན་བྱོལ་སྤྱི་ཚོགས་ནང་དུ་དམངས་གཙོའི་གོ་རྟོགས་མཐོ་རུ་གཏོང་རྒྱུ།

༢། ༸གོང་ས་མཆོག་གི་མཛད་འཕྲིན་དང་བཙན་བྱོལ་བོད་གཞུང་གི་ལས་དོན། བོད་ཕྱི་ནང་གི་བོད་མི་དང་འབྲེལ་བའི་གནས་ཚུལ་ཁག་བསྡུ་རུབ་དང་འགྲེམས་སྤེལ་བྱེད་པ།

༣། བོད་མི་རིགས་དང་མི་རིགས་གཞན་པར་བོད་ཀྱི་རིག་གཞུང་གི་སྐོར་དང་། དེ་བཞིན་བོད་དང་བོད་མི་རིགས་ལ་འབྲེལ་བའི་ཆབ་སྲིད་དང་སྤྱི་ཚོགས། ཁོར་ཡུག་འཛུགས་སྐྲུན་ལས་འཕྲོས་པའི་གོ་རྟོགས་སྤེལ་རྒྱུ།

༤། གཞིས་ལུས་བོད་མི་དང་བཙན་བྱོལ་བོད་མིའི་བར་གོ་རྟོགས་སྤེལ་རྒྱུ།
༥། བཙན་བྱོལ་བོད་གཞུང་དང་མི་དམངས་བར་ལས་དོན་ཕྱི་གསལ་ནང་གསལ་ཡོང་ཐབས་བྱེད་པ་བཅས་ཡིན།
འབྲེལ་གཏུགས་ཁ་བྱང་ནི།
editor
Bod-kyi-dus-baB (Tibet Times)
Session road, Dharamsala, 176215
distt Kangra (H.P)
India

དྲ་བྱང་། www.tibettimes.net  

 ལས་བྱེད།

རྩོམ་སྒྲིག་པ། དོན་འགྲུབ་བཀྲ་ཤིས།

འཛིན་སྐྱོང་འགན་འཛིན། བསྟན་འཛིན་རབ་ཡངས།

འགྲེམ་སྤེལ་བ། བློ་བཟང་དབང་ཕྱུག

གསར་འགོད་པ། དོན་ཁོ།

གསར་འགོད་པ། ཚེ་རིང་རྒྱལ།

གསར་འགོད་པ། དཔལ་ལྡན་རྒྱ་མཚོ།

གསར་འགོད་པ། བནྡེ་སྐྱབས།

ཇུས་འགོད་པ་དང་གསལ་བསྒྲགས་འགན་འཛིན། བསྟན་འཛིན་ཆོས་གྲགས།

Category:ཚགས་པར།